ai4bharat/Pralekha huggingface dataset:
கப்பல் போக்குவரத்து அமைச்சகம்
வேலை வாய்ப்பு அளிப்பதாக கூறி ஏமாற்றும் சாகர்மாலா பெயரில் போலி இணையதளம்
வேலை தேடும் நபர்களுக்கும் சாகர்மாலா திட்டத்தின் உண்மையான தொடர்புடையோருக்கும் மின்னஞ்சல் மூலம் http://sagarmala.org.in/ என்ற போலியான இணையதள முகவரி அனுப்பப்படுவதாக மத்திய கப்பல் போக்குவரத்து அமைச்சகத்தின் கவனத்திற்கு கொண்டுவரப்பட்டுள்ளது. இந்த போலி இணையதளம் சாகர்மாலா திட்டத்தின் உண்மையான இணையதளம்போல் காட்சியளித்தாலும், பொறியாளர் மற்றும் டிப்ளமோ பயிற்சியாளர்கள் குறித்த போலி விளம்பரம் அதில் வெளியிடப்பட்டுள்ளது.
சாகர்மாலா திட்டத்துடன் தொடர்புடைய அனைவருக்கும் http://www.sagarmala.gov.in/ என்பதே சாகர்மாலாவின் உண்மையான இணையதளம் என்பதை நினைவுபடுத்துகிறோம்.
இதுபோன்ற போலியான மற்றும் தவறான விளம்பரங்களை நம்பவேண்டாம் என்று கப்பல் துறை அமைச்சகம் எச்சரிக்கிறது. இதுபோன்ற ஏமாற்றத்தக்க, தவறான, மாறாக சித்தரிக்கப்பட்ட, உண்மைக்கு புறம்பான, தகவல்களைப் பரப்புவது தகவல் தொழில்நுட்பச் சட்டம் மற்றும் இந்திய தண்டனைச் சட்டங்களின் பிரிவுகளின்கீழ் தண்டனைக்குரிய செயலாகும். இது தொடர்பாக விரைவான மற்றும் கடுமையான நடவடிக்கைகள் எடுக்கப்பட்டு வருகின்றன.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 180.97 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 29,181 கொவிட் சிகிச்சை பெறுபவர்கள் 0.07%ஆக உள்ளனர்.
குணமடைந்தோர் விகிதம் தற்போது 98.73%சதவீதம்
கடந்த 24 மணி நேரத்தில் 3,997 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,58,543 என அதிகரித்துள்ளது.
கடந்த 24 மணி நேரத்தில் 2,528 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.40 சதவீதம் ஆகும்
வாராந்திர பாதிப்பு விகிதம் 0.40 சதவீதம் ஆகும்
இதுவரை மொத்தம் 78.18 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,33,867 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807082
பிரதமர் அலுவலகம்
ராணி வேலு நாச்சியாரின் பிறந்தநாளில் அவரைப் பிரதமர் நினைவுகூர்ந்தார்
ராணி வேலு நாச்சியாரின் பிறந்தநாளில் அவருக்குப் பிரதமர் திரு நரேந்திர மோடி புகழாரம் சூட்டினார்.
டுவிட்டரில் பிரதமர் தமிழ்மொழியில் பதிவிட்டிருப்பதாவது;
“வீரமங்கை ராணி வேலுநாச்சியாரின் பிறந்தநாளில் அவரை நினைவு கூறுகிறேன். அவரது வீரமும் துணிச்சலும் எதிர்கால தலைமுறைக்கு எழுச்சியூட்டும். அடக்குமுறையை எதிர்த்துப் போராடிய அவரின் ஆளுமை வியப்பிற்குரியது. மகளிர் சக்தியின் மகிமையை உணர்த்திய அவரை வணங்கி மகிழ்கிறேன்.”
--------------------------
(
பிரதமர் அலுவலகம்
இமாச்சலப் பிரதேசத்தில் மேற்கொள்ளப்படும் திட்டங்கள் குறித்த பொதுமக்களின் கருத்துக்களுக்கு பிரதமர் பதிலளிப்பு
இமாச்சலப் பிரதேசத்தில் மேற்கொள்ளப்படும் திட்டங்கள் குறித்து பொதுமக்கள் தெரிவித்த கருத்துகளுக்கு பிரதமர் திரு நரேந்திர மோடி இன்று பதிலளித்தார். இந்தத் திட்டங்களைத் தொடங்கி வைக்கவும், அடிக்கல் நாட்டவும், இமாச்சலப் பிரதேசத்திற்கு பிரதமர் பயணிக்கிறார்.
பிரதமரால் அடிக்கல் நாட்டப்பட்டு, இன்று திறக்கப்படவுள்ள பிலாஸ்பூர் எய்ம்ஸ் மருத்துவமனை குறித்த ட்விட்டர் பதிவு ஒன்றுக்கு, “இந்தியா முழுவதும் இந்த நிலைதான் உள்ளது. 2 மற்றும் 3-ஆம் தர நகரங்கள், சிறு நகரங்கள், முன்னேற விரும்பும் மாவட்டங்கள் முதலியவை வளர்ச்சியடைவதற்காக, இவை கவனத்தில் கொள்ளப்படுகின்றன”, என்று பிரதமர் பதிலளித்தார்.
எய்ம்ஸ் மருத்துவமனை குறித்த மற்றொரு கருத்துக்கு பதிலளித்த பிரதமர் திரு மோடி, “உங்கள் கூற்று சரிதான். கூடுதல் மருத்துவ கல்லூரிகள், பிராந்திய மொழிகளில் கல்வி முதலியவையும் எங்கள் முயற்சிகளில் அடங்கும். வளர்ந்து வரும் மருத்துவர்களின் வெற்றி, இது”, என்று தெரிவித்தார்.
தேசிய நெடுஞ்சாலை 105 இல் ரூ. 1690 கோடி மதிப்பில் பிஞ்சூரில் இருந்து நலகர் வரை நான்கு வழி பாதை அமைப்பதற்கான 31 கிலோமீட்டர் தூர திட்டம் பற்றி ஒருவர் கருத்து தெரிவித்திருந்ததற்கு, “சரியாக சுட்டிக் காட்டினீர்கள்”, என்று பிரதமர் பதிலளித்தார்.
•••••••••••••
(
ஜல்சக்தி அமைச்சகம்
ஜல்ஜீவன் திட்டத்தில் 5 புதுமை தொழில்நுட்பங்கள்: தொழில்நுட்பக் குழு பரிந்துரை
ஜல்ஜீவன் திட்டத்தை அமல்படுத்துவதில் 5 தொழில்நுட்பங்களை, ஜல் சக்தி அமைச்சகத்தின் குடிநீர் மற்றும் வடிகால் துறை தொழில்நுட்பக் குழு பரிந்துரை செய்துள்ளது. இதில் 3 தொழில்நுட்பங்கள் குடிநீர் விநியோகம் தொடர்பானது, 2 கழிவுநீர் சுத்திகரிப்பு தொடர்பானவை. இந்த தொழில்நுட்பங்கள் ஜல் ஜீவன் திட்டத்தை அமல்படுத்துவதில் மாநிலங்களுக்கு உதவியாக இருக்கும்.
ஜல் ஜீவன் திட்டத்தித்தை அமல்படுத்துவதில் சவால்களை சந்தித்தால், இதற்கு புதுமை தொழில்நுட்ப தீர்வுகள் ஆன்லைன் மூலம் கோரப்பட்டிருந்தன. இதற்கு 87 பேர் விண்ணப்பித்தனர். இதில் இறுதியாக 5 தொழில்நுட்பங்களை தொழில்நுட்பக் குழு பரிந்துரை செய்துள்ளது. அவற்றின் விவரம்:
1) கிரண்ட்ஃபோஸ் அக்ப்யூர், - வடிகட்டுதலின் அடிப்படையில் சூரிய மின் சக்தி நீர் சுத்திகரிப்பு நிலையம்.
2) ஜனாஜல் வாட்டர் ஆன் வீல் - ஜிபிஎஸ்ஸை அடிப்படையாகக் கொண்ட மின்சார வாகனம். வீடுகளுக்கு பாதுகாப்பான நீரை வழங்க உதவுகிறது.
3) ப்ரெஸ்டோ ஆன்லைன் குளோரினேட்டர் - தண்ணீரில் கிருமி நீக்கம் செய்வதற்கான மின்சாரம் அல்லாத ஆன்லைன் குளோரின் இயந்திரம்.
4) ஜோகாசோ தொழில்நுட்பம் - நிலத்தடியில் நிறுவக்கூடிய, காற்று மற்றும் காற்றில்லா முறையில் இயங்கும் நவீன கழிவுநீர் சுத்திகரிப்புக் கருவி.
5 ) எஃப்பி டெக் - வடிகட்டியுடன் கூடிய கழிவுநீர் சுத்திகரிப்பு கருவி.
ஜவுளித்துறை அமைச்சகம்
ரூ.160 கோடி ரூபாய் மதிப்பீட்டில் விரிவான கைவினைப் பொருட்கள் குழும மேம்பாட்டுத் திட்டத்தைத் தொடர ஜவுளி அமைச்சகம் ஒப்புதல்
விரிவான கைவினைப் பொருட்கள் குழும மேம்பாட்டுத் திட்டத்தை ரூ 160 கோடி ரூபாய் மதிப்பீட்டில் தொடர ஜவுளி அமைச்சகம் ஒப்புதல் அளித்துள்ளது. மார்ச் 2026 வரை இந்த திட்டம் தொடரும். கைவினை கைவினைஞர்களுக்கு உள்கட்டமைப்பு ஆதரவு, சந்தை அணுகல், வடிவமைப்பு மற்றும் தொழில்நுட்ப மேம்பாட்டு ஆதரவு போன்றவை இந்த திட்டத்தின் கீழ் வழங்கப்படும்.
உற்பத்தி மற்றும் ஏற்றுமதியை அதிகரிக்க உள்ளூர் கைவினைஞர்கள் மற்றும் சிறு மற்றும் நடுத்தர தொழில் நிறுவனங்களின் வணிகத் தேவைகளைப் பூர்த்தி செய்யும் உலகத்தரம் வாய்ந்த உள்கட்டமைப்பை உருவாக்குவதை விரிவான கைவினைப் பொருட்கள் குழும மேம்பாட்டுத் திட்டம் நோக்கமாகக் கொண்டுள்ளது. நவீன உள்கட்டமைப்பு, சமீபத்திய தொழில்நுட்பம், போதிய பயிற்சி மற்றும் மனிதவள மேம்பாட்டு உள்ளீடுகள், சந்தை இணைப்புகள் மற்றும் உற்பத்தி பல்வகைப்படுத்தலுடன் உலகத் தரம் வாய்ந்த உற்பத்தி வசதிகளை அமைக்க கைவினைஞர்கள் மற்றும் தொழில்முனைவோருக்கு உதவுவது இந்த குழுக்களை அமைப்பதன் முக்கிய நோக்கம் ஆகும்.
அடிப்படை ஆய்வு மற்றும் செயல்பாட்டு திட்டமிடல், திறன் பயிற்சி, மேம்பட்ட கருவிகள், சந்தைப்படுத்தல் நிகழ்வுகள், கருத்தரங்குகள், விளம்பரம், வடிவமைப்பு பட்டறைகள், திறன் மேம்பாடு போன்ற உதவிகள் வழங்கப்படும். பொது வசதி மையங்கள், எம்போரியங்கள், மூலப்பொருள் வங்கிகள், வர்த்தக வசதி மையங்கள், பொது உற்பத்தி மையங்கள், வடிவமைப்பு மற்றும் வள மையங்கள் போன்ற ஆதரவும் இத்திட்டத்தின் கீழ் வழங்கப்படும்.
மத்திய/மாநில கைவினைப் பொருட்கள் நிறுவனங்கள்/தன்னாட்சி நிறுவனம்/பதிவு செய்யப்பட்ட கூட்டுறவு அமைப்புகள்/கைவினைஞர்களின் உற்பத்தி நிறுவனம்/துறையில் நல்ல அனுபவம் கொண்ட பதிவு செய்யப்பட்ட சிறப்பு நோக்க அமைப்பு ஆகியவற்றால் ஒருங்கிணைந்த திட்டங்கள் மேம்பாட்டிற்காக எடுத்துக் கொள்ளப்படும் தேவைக்கேற்பவும், விவரமான திட்ட அறிக்கையின் படியும் இது செயல்படும்.
பொருளாதாரத்தை மேம்படுத்துவதற்காக சிதறிய கைவினைஞர்களை ஒருங்கிணைத்தல், அவர்களின் சிறிய அளவிலான தொழில் நிறுவனங்களை கட்டமைத்தல் மற்றும் கைவினைப் பொருட்கள் துறையில் சிறு மற்றும் நடுத்தர தொழில் நிறுவனங்களுடன் இணைத்தல் ஆகியவற்றின் மீது கவனம் செலுத்தப்படும். 10,000-க்கும் மேற்பட்ட கைவினைஞர்களைக் கொண்ட மிகப்பெரிய கைவினை குழுக்கள் ஒட்டுமொத்த வளர்ச்சிக்காக இந்த திட்டத்தின் கீழ் தேர்ந்தெடுக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761118
----
(Visitor Counter : 179
உள்துறை அமைச்சகம்
மத்திய உள்துறை அமைச்சர் திரு. அமித்ஷா, ஜம்மு காஷ்மீரின் பாதுகாப்பு சூழல் குறித்து ஆய்வு
மத்திய உள்துறை அமைச்சர் திரு. அமித்ஷா ஜம்மு காஷ்மீரின் பாதுகாப்பு சூழல் குறித்து புதுதில்லியில் நடைபெற்ற ஆய்வு கூட்டத்தில் பங்கேற்று அதிகாரிகளுடன் ஆலோசனை மேற்கொண்டார். தேசிய பாதுகாப்பு ஆலோசகர் திரு. அஜித் தோவல், ஜம்மு காஷ்மீரின் துணைநிலை ஆளுநர் திரு. மனோஜ் ஜின்ஹா உள்ளிட்டோரும் உயர் அதிகாரிகளும் இக்கூட்டத்தில் பங்கேற்றனர்.
இக்கூட்டத்தில் பேசிய திரு. அமித்ஷா, பிரதமர் திரு. நரேந்திர மோடி தலைமையிலான மத்திய அரசு தீவிரவாதத்திற்கு எதிராக சமரசமற்ற நடவடிக்கைகளை எடுத்து வருகிறது என்றார். ஜம்மு காஷ்மீரில் நிலவும் சட்டம் ஒழுங்கு சூழல், எல்லைக் கட்டுப்பாட்டுக் கோட்டுப் பகுதியில் பாதுகாப்பு நிலை ஆகியவைக் குறித்தும் அவர் ஆய்வு மேற்கொண்டார். எல்லைப் பகுதியில் தீவிரவாத ஊடுருவல் பெருமளவு குறைந்துள்ளதற்காக பாதுகாப்பு முகமைகள் மற்றும் ஜம்மு காஷ்மீர் யூனியன் பிரதேச நிர்வாகத்துக்கு அவர் பாராட்டுத் தெரிவித்தார்.
அடுத்த மாதம் ஸ்ரீநகரில் நடைபெறவுள்ள ஜி20 கூட்டம் தொடர்பான முன்னேற்பாட்டுப் பணிகள் குறித்தும் அவர் ஆய்வு செய்தார். இக்கூட்டத்தை வெற்றிகரமாக நடத்த அனைத்து அரசு அமைப்புகளும் ஒருங்கிணைந்து செயலாற்ற வேண்டும் என்று திரு. அமித்ஷா கேட்டுக் கொண்டார்.
குடியரசுத் தலைவர் செயலகம்
புத்த பூர்ணிமாவையொட்டி குடியரசுத் தலைவர் வாழ்த்து.
புத்த பூர்ணிமாவையொட்டி குடியரசுத் தலைவர் திரு. ராம் நாத் கோவிந்த், தமது வாழ்த்துச் செய்தியில் கூறியிருப்பதாவது;-
‘’புத்த பூர்ணிமா சுபதினத்தையொட்டி, எனது சக குடிமக்கள் அனைவருக்கும், உலகம் முழுவதிலும் உள்ள புத்த பகவானைப் பின்பற்றுபவர்களுக்கும் எனது நல்வாழ்த்துக்களைத் தெரிவித்துக் கொள்கிறேன்.
அன்பு, உண்மை, கருணை ஆகியவற்றுடன் அஹிம்சை அடிப்படையில் மனிதநேயத் தொண்டாற்ற புத்தபகவானின் போதனைகள் நமக்கு ஊக்கமளிக்கின்றன. அவரது வாழ்க்கையும், இலட்சியங்களும், சமத்துவம், நல்லிணக்கம் ,நீதி போன்ற நிலைத்து நிற்கும் விழுமியங்கள் மீதான நமது நம்பிக்கையை வலுப்படுத்துகின்றன.
கொவிட்-19 என்ற தொற்றின் வடிவத்தில் முன்னெப்போதும் இல்லாத நெருக்கடியான நிலையை எதிர்நோக்கிக் கொண்டிருக்கும் இந்தச் சூழலில், உதவிகள் தேவைப்படுவோருக்கு அவற்றை வழங்க நாம் முன்வருவதன் மூலம் புத்த பகவான் காட்டிய வழியைப் பின்பற்ற வேண்டும். பக்தி மயமான இந்தப்பண்டிகை புத்த பகவானின் போதனைகளைப் பின்பற்ற நமக்கு ஊக்கமளிப்பதுடன், நம்மிடையே நல்லிணக்கத்தைப் பேணும் சிந்தனையை வலுப்படுத்தட்டும்’’.
(Visitor Counter : 164
நிதி அமைச்சகம்
அகமதாபாத்தில் வருமானவரித் துறையினர் சோதனை
அகமதாபாத்தை சேர்ந்த ரியல் எஸ்டேட் குழுமம் மற்றும் அவர்களுடன் தொடர்புடைய இடைத்தரகர்களின் வீடுகள், அலுவலகங்களில் 28.09.2021 அன்று வருமானவரித்துறையினர் சோதனை மேற்கொண்டனர். மொத்தம் 22 வீடுகள் மற்றும் அலுவலகங்களில் நடைபெற்ற இந்த சோதனையின் போது, அவர்கள் முறைகேட்டில் ஈடுபட்டதற்கான ஆவணங்கள் மற்றும் டிஜிட்டல் சாட்சியங்கள் கைப்பற்றப்பட்டது. இந்த ஆவணங்களின்படி அந்த ரியல் எஸ்டேட் குழுமம், முறைகேடாக ரூ.200 கோடிக்கு மேல் நிலம் வாங்கியிருப்பதும், நிலம் விற்பனை செய்தவர்களிடமிருந்து ரூ.100 கோடி வரை பெறப்பட்டதற்கான ரசீது உள்ளிட்டவையும் கண்டுபிடிக்கப்பட்டது.
மேலும் புரோக்கர்களிடம் நடத்தப்பட்ட சோதனையில் இந்த நிலம் வாங்கல், விற்பனையில் ரூ.230 கோடிக்கு மேல் ரொக்கப் பரிவர்த்தனை நடைபெற்றதற்கான ஆவணங்களும் கண்டறியப்பட்டு பறிமுதல் செய்யப்பட்டுள்ளது.
மொத்தத்தில் ரூ.500 கோடி அளவுக்கு கணக்கில் காட்டப்படாத பரிவர்த்தனைகள் கண்டறியப்பட்டிருப்பதுடன் சுமார் ரூ.1 கோடி ரொக்கம் மற்றும் ரூ.98 லட்சம் மதிப்பிலான நகைகளும் கைப்பற்றப்பட்டுள்ளது.
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளிகளுக்கு மெய்நிகர் தளத்தின் மூலம் உதவிகளை வழங்குவதற்கான முகாமை வட மும்பையில் மாற்றுத்திறனாளிகளுக்கு அதிகாரமளித்தல் துறை நடத்துகிறது
வட மும்பையில் உள்ள அடையாளம் காணப்பட்டுள்ள மாற்றுத் திறனாளிகளுக்கு வட்டார அளவில் உதவிப் பொருட்கள் மற்றும் உபகரணங்களை இலவசமாக வழங்குவதற்கான முகாமை மத்திய சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலோட் நாளை தொடங்கி வைக்கிறார்.
மத்திய அரசின் மாற்றுத்திறனாளிகளுக்கான உதவிகளை வழங்கும் திட்டத்தின் கீழ் வட மும்பையில் உள்ள காண்டிவலியில்  மெய்நிகர் முறையில் காணொலி மூலம் இந்த நிகழ்ச்சி நடைபெறும்.
பொயின்சூர் ஜிம்கானா என்னும் இடத்தில் நடைபெற இருக்கும் இந்த நிகழ்ச்சிக்கு வட மும்பை மக்களவை உறுப்பினர் திரு கோபால் ஷெட்டி தலைமை தாங்குகிறார். கொவிட்-19 காலத்தில் மாற்றுத் திறனாளிகளுக்கு நலத் திட்டங்கள் எந்தவிதமான தடங்கல்களும் இன்றி சென்றடைவதற்கான நடவடிக்கைகளை அரசு எடுத்து வருகிறது.
வட மும்பையில் உள்ள ஆறு இடங்களில் இருந்து மொத்தம் 1035 பயனாளிகள் அடையாளம் காணப்பட்டுள்ளனர். ரூ 87.97 லட்சம் மதிப்புடைய 1740 உதவி உபகரணங்கள் பயனாளிகளுக்கு இந்த முகாமில் வழங்கப்படும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1670076
----
(Visitor Counter : 93
சுகாதாரம் மற்றும் குடும்ப நலத்துறை அமைச்சகம்
நாட்டில் 16,00,000-க்கும் அதிகமான சுகாதார பணியாளர்களுக்கு கொவிட் தடுப்பூசிகள் வழங்கப்பட்டுள்ளன
நாடு தழுவிய மிகப்பெரும் கொவிட்-19 தடுப்பூசித் திட்டத்தின் ஒன்பதாம் நாளில் 5 மாநிலங்களில் 31, 000-க்கும் அதிகமான சுகாதார பணியாளர்கள் தடுப்பூசியை போட்டுக் கொண்டுள்ளனர்.
இன்று மாலை 7:30 மணி வரை தமிழகம் , ஹரியானா , கர்நாடகா , பஞ்சாப் , ராஜஸ்தான்  ஆகிய 5 மாநிலங்களில் 31,466 பயனாளிகளுக்கு தடுப்பூசிகள் போடப்பட்டுள்ளன. மாலை 6:30 மணி வரை 693 முகாம்கள் நடைபெற்றன.
இன்று மாலை 7:30 மணி வரை இது வரை மொத்தமாக 28,613 முகாம்களில் 16 லட்சத்திற்கும் அதிகமான  சுகாதாரப் பணியாளர்களுக்கு தடுப்பூசிகள் போடப்பட்டுள்ளன. தமிழகத்தில் இதுவரை 61,720 பயனாளிகள் தடுப்பூசிகளை போட்டுக் கொண்டுள்ளனர்.
இறுதி தகவல்கள் இன்று பின்னிரவு கிடைக்கும்.
இன்று மாலை 7:30 மணி வரை தடுப்பு மருந்து எடுத்துக் கொண்டவர்களில் வெறும் 10 பேருக்கு சிறிய அளவிலான உபாதைகள் ஏற்பட்டதாக தெரிவிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1691970
அறிவியல் மற்றும் தொழில்நுட்பத்துறை
நாவல் கொரோனா வைரஸ் மரபணுக்களின் தொகுப்பை வரிசைப்படுத்துதலில் இந்திய ஆராய்ச்சியாளர்கள்
நாவல் கொரோனா வைரஸ் என்பது ஒரு புதிய வைரஸ். இந்த வைரஸ் பற்றிய பல்வேறு அம்சங்களையும் கண்டறிய ஆராய்ச்சியாளர்கள் முயன்று வருகிறார்கள். நாவல் கொரோனா வைரஸ் பற்றிய ஜீனோம் மரபணுக்குழு வரிசைப்படுத்துதல் குறித்துக் கண்டறிய, ஹைதராபாத்தில் உள்ள செல் மற்றும் மூலக்கூறு உயிரியல் கழகமும், புதுதில்லியில் உள்ள ஜீனோ மிக்ஸ் மற்றும் ஒருங்கிணைந்த உயிரியல் கழகமும், இணைந்து பணியாற்றி வருகிறார்கள்.
“இந்த வைரஸின் தோற்றம், இது எவ்வளவு விரைவாக செயல்படுகிறது, எவ்வளவு விரைவாகப் பெருகுகிறது என்பது பற்றி புரிந்து கொள்ள இது உதவும். எவ்வளவு விரைவாக இது தோன்றுகிறது என்றும் இதன் வருங்கால அம்சங்கள் குறித்தும் அறிந்து கொள்ளவும் இந்த ஆய்வு உதவி செய்யும்” என்று சிசிஎம்பி-யின் இயக்குநர் டாக்டர் ராகேஷ் மிஸ்ரா, மத்திய அறிவியல் தொழில்நுட்பத் துறையின் இந்திய அறிவியல் இதழின்  மூத்த அறிவியலாளரான ஜோதி சர்மாவிடம் பேசுகையில் தெரிவித்தார்.
ஒரு குறிப்பிட்ட உயிரியின்,  மரபணுத்தொகுப்பின், முழுமையான டிஎன்ஏ வரிசைக்கிரமத்தை உறுதிப்படுத்துவதற்கு பயன்படுத்தப்படுவதே முழு ஜீனோம் வரிசைக்கிரமம் என்ற முறையாகும். சமீபத்திய கொரோனா வைரஸ் மரபணுக்களின் தொகுப்பை வரிசைப்படுத்தும் அணுகுமுறையில், கொரோனா வைரஸ் உள்ளது என கண்டறியப்பட்டுள்ள நோயாளிகளிடமிருந்து இந்த வைரஸ் மாதிரிகளை எடுத்து, அந்த மாதிரிகளை, வரிசைப்படுத்தும் மையத்திற்கு அனுப்புவது உட்பட பல பணிகள் இதில் உள்ளன.
பாதுகாப்பு அமைச்சகம்
இ-சாவனி திட்டத்தின் கீழ் கண்டோன்ட்மென்ட் வாரியத்தில் குடியிருப்போருக்கு ஜிஐஎஸ் அடிப்படையிலான தானியங்கி தண்ணீர் விநியோக நடைமுறை
கண்டோன்ட்மென்ட் வாரியங்களில் குடியிருப்போருக்கு புவிசார் தகவல் முறை அடிப்படையிலான ‘தானியங்கி தண்ணீர் விநியோக நடைமுறை‘, ராணுவ எஸ்டேட் தினம்-2021-ன் போது, பாதுகாப்புத் துறை அமைச்சர் திரு ராஜ்நாத் சிங்கால் அண்மையில் தொடங்கி வைக்கப்பட்டது.
பாதுகாப்புத் துறை செயலாளர் மற்றும் தில்லியில் உள்ள ராணுவ எஸ்டேட் தலைமை இயக்குநரின் வழிகாட்டுதலின் படி, பாஸ்கராச்சாரியா, விண்வெளி பயன்பாடு மற்றும் புவிசார் தகவல் நிறுவனத்தால், கண்டோன்ட்மென்ட் வாரியங்களுக்காக புவிசார் தகவல் முறை அடிப்படையிலான தண்ணீர் விநியோக நடைமுறை உருவாக்கப்பட்டுள்ளது.
ஆன்லைன் முறையில் தண்ணீர் இணைப்பு வழங்க வகை செய்யும் இந்த புதிய நடைமுறை, கண்டோன்ட்மென்டுகளில் குடியிருப்போர் தங்களுக்கு குடிநீர் இணைப்பு வழங்க வேண்டிய இடத்தை அறிந்து கொள்ளும் வசதியை அளிப்பதுடன், அருகில் உள்ள தண்ணீர் குழாயை தானியங்கி முறையில், கண்டறிகிறது. அத்துடன் பயனாளிகள் செலுத்த வேண்டிய கட்டணத்தையும் ஆன்லைன் முறையிலேயே கணக்கிட்டு செலுத்துவதற்கும் வகை செய்வதாக பாதுகாப்பு அமைச்சக செய்திக் குறிப்பில் தெரிவிக்கப்பட்டுள்ளது.
கூட்டுறவு அமைச்சகம்
100வது சர்வதேச கூட்டுறவு தினத்தை முன்னிட்டு மத்திய உள்துறை அமைச்சர் திரு அமித் ஷா மக்களுக்கு வாழ்த்து
100வது சர்வதேச கூட்டுறவு தினத்தை முன்னிட்டு மத்திய உள்துறை மற்றும் கூட்டுறவு துறை அமைச்சர் திரு அமித் ஷா மக்களுக்கு வாழ்த்து தெரிவித்துள்ளார். திரு அமித் ஷா வெளியிட்டுள்ள டுவிட்டர் பதிவில், 100 வது சர்வதேச கூட்டுறவு தினத்தை முன்னிட்டு, இந்தியாவில் கூட்டுறவு என்ற எண்ணத்தை வலுப்படுத்த அயராது உழைத்த அனைத்து சிறந்த மனிதர்களுக்கும் தமது மரியாதையை தெரிவித்துக் கொள்வதாக கூறியுள்ளார். மேலும், கூட்டுறவுத் துறையின் மூலம் ஏழை எளிய மக்களின் வாழ்க்கைத் தரத்தை உயர்த்தும் பணியில் ஈடுபட்டுள்ள அனைவரையும் வாழ்த்துவதாகவும் அவர் தெரிவித்துள்ளார்.
அனைவரையும் உள்ளடக்கிய வளர்ச்சியின் தொலைநோக்குப் பார்வையை நனவாக்க கூட்டுறவு சங்கம் என்ற அமைப்பே சிறந்த வழி என்று மத்திய அமைச்சர் கூறியுள்ளார். பிரதமர் திரு நரேந்திர மோடியின் தலைமையில், கூட்டுறவு அமைச்சகம் பல முக்கிய நடவடிக்கைகளை எடுத்து இந்தத் துறையை மேலும் சக்திவாய்ந்ததாகவும், நவீனமாகவும், வெளிப்படைத்தன்மை கொண்டதாகவும் மாற்றுவதில் உறுதியாக உள்ளதாக அவர் கூறியுள்ளார்.
பிரதமர் அலுவலகம்
ஒடிசா மாநில அமைச்சர் திரு நபா கிஷோர் தாஸ் மறைவுக்கு பிரதமர் இரங்கல்
ஒடிசா மாநில அமைச்சர் திரு நபா கிஷோர் தாஸ் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“ஒடிசா மாநில அமைச்சர் திரு நபா கிஷோர் தாஸ் அவரின் மறைவு கவலை அளிக்கிறது. இந்த துயரமான தருணத்தில் அவரது குடும்பத்தினருக்கு இரங்கலை தெரிவித்துக்கொள்கிறேன். ஓம் சாந்தி”
தகவல் மற்றும் ஒலிபரப்பு அமைச்சகம்
டிடி நேஷனல் தொலைக்காட்சி ஸ்வராஜ் தொடரை ஒளிபரப்பு செய்யவுள்ளது
வரும் பிப்ரவரி 11, 2023 முதல் மதியம் ஒருமணிக்கு டிடி நேஷனல் தொலைக்காட்சி ஸ்வராஜ் தொடரை சனி மற்றும் ஞாயிற்றுக்கிழமையில் ஒளிபரப்பு செய்யவுள்ளது.
ஸ்வராஜ் - 75 அத்தியாயங்களைக் கொண்ட தொடர் - இந்தியாவிற்கு வாஸ்கோடகாமா வந்த காலம் தொட்டு, 15-ம் நூற்றாண்டிலிருந்து இந்திய சுதந்திரப் போராட்டத்தில் ஈடுபட்ட வீரர்களின் புகழ்பெற்ற வரலாற்றை வெளிக்கொண்டு வருவதுதான் இதன் நோக்கமாகும். குறிப்பாக, விடுதலைப் போராட்டத்தில் ஈடுபட்ட நன்கு அறியப்படாதவர்களின் வாழ்க்கை மற்றும் அவர்களது தியாகங்களை இந்த தொலைக்காட்சி தொடர் மூலம் அனைவரும் அறிந்துகொள்ள முடியும்.
கடந்த 2022 ஆம் ஆண்டு ஆகஸ்ட் 5-ம் தேதியன்று மத்திய உள்துறை, கூட்டுறவு அமைச்சர் திரு அமித் ஷா, மத்திய தகவல் ஒலிபரப்புத்துறை அமைச்சர் திரு அனுராக் சிங் தாக்கூர் மற்றும் இணையமைச்சர் டாக்டர் எல்.முருகன் ஆகியோர் முன்னிலையில் இந்த ஸ்வராஜ் தொலைக்காட்சித் தொடரை தொடங்கிவைத்தார்.
கடந்த 2022 ஆண்டு ஆகஸ்ட் 14 ஆம் தேதி இந்த தொலைக்காட்சித் தொடர் ஹிந்தி மொழியில் டிடி நேஷனலில் ஒளிபரப்பு செய்யப்பட்டது. அதனைத் தொடர்ந்து 9 பிராந்திய மொழிகளிலும்  ஒளிபரப்பு செய்யப்பட்டது.
ஞாயிற்றுக்கிழமைகளில் காலை 9 மணி முதல் இரவு 9 மணி வரை ஹிந்தி மொழியில் ஸ்வராஜ் தொலைக்காட்சி தொடரின் புதிய அத்தியாயம் ஒளிபரப்பப்பட்டு வருகிறது. இந்தத் தொடர் செவ்வாய், புதன், வியாழக்கிழமைகளில் மதியம் ஒரு மணிக்கும், சனிக்கிழமைகளில் இரவு 9 மணிக்கும் மறுஒளிபரப்பு செய்யப்படுகிறது. சனிக்கிழமைகளில் காலை 11 மணியிலிருந்து ஸ்வராஜ் தொலைக்காட்சித் தொடரின் ஒலிச்சித்திரம் அகில இந்திய வானொலியில் இடம்பெறுகிறது.
மேலும் விவரங்களுக்கு இந்த ஆங்கில செய்திக்குறிப்பை காணலாம்: https://pib.gov.in/PressReleasePage.aspx?PRID=1897302
குறு சிறு மற்றும் நடுத்தர தொழில் துறை அமைச்சகம்
ஊரக, வேளாண் மற்றும் பழங்குடியின பிரிவில் குறு வணிகத்துக்கு குறு நிதிக் கொள்கை தற்போதைய அவசியத் தேவையாகும்- திரு. நிதின் கட்கரி
குறு/சிறு தொழில்கள்/ மீனவர்கள், படகுக்காரர்கள், ரிக்ஷா ஓட்டுநர்கள், காய்கறி விற்பனையாளர்கள், ஏழைகள், சுய உதவிக் குழுக்கள் போன்ற தொழில்கள் ஆகியவற்றுக்கு நிதி வழங்குவதற்கான கொள்கை அல்லது மாதிரி இப்போதைய அவசியத் தேவை என்று மத்திய குறு, சிறு, நடுத்தர தொழில், சாலைப் போக்குவரத்து துறை அமைச்சர் திரு. நிதின் கட்கரி வலியுறுத்தியுள்ளார். ‘’எம்எஸ்எம்இ மற்றும் வாழ்வாதார மறுவடிவமைப்பு குறித்த பான் ஐஐடி குளோபல் இ-மாநாடு’’ நிகழ்ச்சியில் அவர் உரையாற்றினார்.
நாட்டின் மக்கள் தொகையில் பெரும்பாலானோர் மீன்பிடித்தல், தேனீ வளர்த்தல், மூங்கில் வளர்ப்பு உள்ளிட்ட மிகச் சிறிய தொழில்களில் ஈடுபட்டு வருகின்றனர் என்று அவர் கூறினார். பொருளாதார ரீதியிலும், சமுதாய அடிப்படையிலும் பின்தங்கிய அவர்களுக்கு போதிய நிதி ஆதரவு இல்லாத நிலை உள்ளது என்று அவர் தெரிவித்தார். கடின உழைப்பு, திறமை, நேர்மை ஆகிய நற்குணங்களைக் கொண்டிருந்த போதிலும், நிதிஆதாரம் இல்லாததால், தங்கள் தொழில் மற்றும் வேலையில் மதிப்புக் கூட்டு முறையைக் கையாள முடியவில்லை. சிறிய அளவில் அவர்களுக்கு நிதி, தொழில்நுட்பம், சந்தை ஆதரவு ஆகியவற்றை வழங்கினால், அவர்கள் தங்கள் தொழிலை, வேலையை முன்னேற்றத்துடன் செய்ய முடியும். இதனால், ஊரகப்பகுதி, விவசாயம், பழங்குடியினர் வசிக்கும் இடங்களில் நிச்சயம் வேலை வாய்ப்பு அதிகரித்து, நமது உள்நாட்டு ஒட்டுமொத்த உற்பத்திக்கு வலு சேர்க்கும்.
சமுதாய ரீதியாகவும், பொருளாதார அடிப்படையிலும், கல்வி ரீதியாகவும் பின்தங்கியுள்ள இத்தகைய தொழில் செய்வோருக்கு நிதி வழங்குவதற்கான மாதிரியை உருவாக்குவதற்கு ஆலோசனைகளை அளிக்குமாறு திரு.கட்கரி கேட்டுக் கொண்டார். இந்த மாதிரி, வெளிப்படையானதாகவும், ஊழலற்றதாகவும், தகவல் தொழில்நுட்பம் சார்ந்த குறைந்த நடைமுறை இடையூறுகளுடன், சிறு அளவிலான அனுமதியுடனும் இருக்க வேண்டும் என அவர் கூறினார். நிதிஆயோக், நிதி அமைச்சகம் ஒப்புதல் அளிக்கும் போது, மூங்கில், தேன் உற்பத்தி, மாறுபட்ட எரிபொருள்கள் மற்றும் இதர பிரிவுகளில் ஈடுபடும் ஏராளமான தொழில் துறையினருக்கு இது பெரிதும் உதவும் என்று அவர் நம்பிக்கை தெரிவித்தார். காணொளிக்காட்சி விவாதத்தில் பங்கேற்ற பங்களாதேஷ் கிராமிய வங்கி நிறுவனரும், நோபல் பரிசு பெற்றவருமான பேராசிரியர் முகமது யூனூசும் தமது எண்ணங்களைப் பகிர்ந்து கொண்டார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 179.53 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 44,488 கொவிட் சிகிச்சை பெறுபவர்கள் 0.10%ஆக உள்ளனர்.
குணமடைந்தோர் விகிதம் தற்போது 98.70%சதவீதம்
கடந்த 24 மணி நேரத்தில் 6,554 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,20,120 என அதிகரித்துள்ளது.
கடந்த 24 மணி நேரத்தில் 4,184 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.48 சதவீதம் ஆகும்
வாராந்திர பாதிப்பு விகிதம் 0.58 சதவீதம் ஆகும்
இதுவரை மொத்தம் 77.60 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 8,73,974 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804620
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய சாலை போக்குவரத்து மற்றும் நெடுஞ்சாலைகள் அமைச்சகம் 2020-21-ம் ஆண்டின் முதல் ஆறு மாதத்தில் 3951 கி.மீ சாலைகளை அமைத்திருக்கிறது; கொவிட்-19 பிரச்னைகளுக்கு இடையேயும் தினமும் 21.60 கி.மீ என்ற விகிதத்தில் சாதனை செய்திருக்கிறது
மத்திய சாலை போக்குவரத்து மற்றும் நெடுஞ்சாலைகள் அமைச்சகம் 2020-21- ஆம் ஆண்டின் முதல் ஆறு மாத காலத்தில் 
3951 கி.மீ நீளத்திலான சாலைகளை வெற்றிகரமாகக் கட்டமைத்திருக்கிறது. கொவிட்-19 பிரச்னைகளுக்கு இடையேயும் தினமும் 21.60 கி.மீ என்ற கட்டுமான வேகத்தை அடைந்திருக்கிறது. இந்த நிதி ஆண்டில், 11,000 கி.மீ சாலைகளை நிர்மாணிப்பதற்கான ஒரு லட்சிய இலக்கை அமைச்சகம் நிர்ணயித்திருந்தது.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1662982
------
(
பெண்கள் மற்றும் குழந்தை நலன் அமைச்சகம்
ஐசிடிஎஸ் திட்டத்தின் கீழ் ஊட்டச்சத்துக்கான துணைத் திட்டம்
ஐசிடிஎஸ் திட்டத்தின் கீழான அங்கன்வாடி சேவைகள் அனைவருக்குமானது. தாங்களாகவே தேர்வு செய்து கொள்வது. பெரும் திட்டத்தின் கீழ் சேர்க்கப்பட்டுள்ள ஊட்டச்சத்துக்கான துணைத் திட்ட சேவைகளுக்கு 6 வயதுக்கு கீழ் உள்ள அனைத்துக் குழந்தைகளும், கருவுற்ற பெண்களும், பாலூட்டும் தாய்மார்களும் தகுதியானவர்கள். அங்கன்வாடி மையங்களுக்கு செல்லும் அனைவரும் தாங்களாகவே பதிவு செய்துக் கொண்டு சேவைகளை பெறலாம். 2017 டிசம்பர் 31 நிலவரப்படி அங்கன்வாடி மையங்களில் ஊட்டச்சத்து துணைத் திட்டத்தில் 844 லட்சம் பேர் பயனடைந்துள்ளனர்.
மாநிலங்களவையில் இன்று  கேள்வி ஒன்றுக்கு பதிலளித்த மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா சஞ்சய் காந்தி இந்தத் தகவலை தெரிவித்தார்.
(Visitor Counter : 149
உணவுப் பதப்படுத்துதல் தொழிற்சாலைகள் அமைச்சகம்
உணவுபதனத் தொழிற்சாலைகளில் வேலைவாய்ப்பு
உணவுபதனத் தொழிற்சாலைகளில் கடந்த மூன்று ஆண்டுகளில் உருவாக்கப்பட்ட வேலைவாய்ப்புகள் பற்றி, தொழில்துறைகளின் ஆண்டு ஆய்வறிக்கையில், புள்ளி விவரங்கள் தெரிவிக்கப்பட்டுள்ளன. இதன்படி, 2016-17-ல் 18.53 லட்சம், 2017-18-ல் 19.33 லட்சம், 2018-19-ல் 20.05 லட்சம் வேலைவாய்ப்புகள் உருவாக்கப்பட்டுள்ளன. இத்தகைய வேலைவாய்ப்பு உருவாக்கத்திற்கு இலக்கு எதுவும் நிர்ணயிக்கப்படவில்லை.
உணவுபதனத் தொழில்கள் அமைச்சகம், பிரதமரின் விவசாய உள்கட்டமைப்பு மேம்பாட்டுத் திட்டத்தை செயல்படுத்துகிறது. திறமையான வழங்கல் தொடர் நிர்வாகத்துடன் அறுவடைக்குப் பிந்தைய நவீன கட்டமைப்பை உருவாக்குவது, மதிப்புக்கூட்டுதலை ஊக்குவிப்பது, விவசாயிகளுக்கு நல்ல வருவாய் கிடைக்கச் செய்வது, வயல்வெளிக்கு அப்பால் வேலைவாய்ப்புகளை உருவாக்குவது ஆகியவற்றை இது நோக்கமாகக் கொண்டுள்ளது. உலகளாவிய உணவு உற்பத்தியாளர்களின் ஆதரவை உருவாக்க உணவுபதனத் துறைக்கு உற்பத்தியுடன் இணைந்த புதிய ஊக்குவிப்புத் திட்டம் அமலாக்கப்படுகிறது.
மக்களவையில் இன்று உணவுபதனத் தொழில்கள் துறை இணை அமைச்சர் திரு பிரகலாத் சிங் படேல் எழுத்து மூலம் அளித்த பதிலில் இந்தத் தகவலைத் தெரிவித்தார்.
-------------
(Visitor Counter : 82